钦定古今图书集成/明伦汇编/氏族典/第030卷 > 《廖用贤尚友录》 > 宫钦
## 钦定古今图书集成/明伦汇编/氏族典/第030卷 > 《廖用贤尚友录》 > 宫钦

按《东阿县志》：“钦字子敬，东莱人也。至大二年，为东阿
令，以威严为理，划除宿蠹，吏民畏服。均省徭赋，人不
告劳。邑当驿道，供亿百出，钦与民为假贷，羔豚鸡黍
皆以便蓄养，取用不乏。山东大饥，斗米百钱，钦首出
三年俸币为倡，富民和之，得钱二万馀缗，赖以全活
者甚众。邑故有黠民，工讼前令，莫敢谁何。钦廉其人”，
置之法，赪其壁以示辱，后皆化为善良，不敢奸。令去
十馀年，吏民思之不已，为立石颂德云。